ไม่เหมือนที่คุยกันไว้! 'เทสล่า' เทขายบิตคอยน์ 75% 
เทสล่า (TESLA) ได้เปิดเผยว่าได้ทำการขายบิตคอยน์ไปแล้ว 75% ของพอร์ต โดยระบุว่าราคาเหรียญที่ร่วงลงกว่า 50% นั้นส่งผลกระทบต่อกำไรบริษัทด้วย
21 ก.ค. 2565

"เทสลาได้เทขายบิตคอยน์ไปประมาณ 75% ของจำนวนบิตคอยน์ที่เราถือครอง ซึ่งทำให้งบดุลบัญชีของบริษัทมีเงินสดเพิ่มขึ้น 936 ล้านดอลลาร์" เทสล่าระบุในแถลงการณ์ผลประกอบการประจำไตรมาส 2 ทั้งนี้ ทางบริษัทระบุว่า พอร์ตบิตคอยน์ที่บริษัทถือครองอยู่นั้น ส่งผลกระทบต่อกำไรของบริษัท ขณะเดียวกันท่าทีของ อีลอน มัสก์ ซีอีโอของเทสล่าที่เคยสนับสนุนบิตคอยน์นั้นก็เปลี่ยนไป โดยเขาเคยโจมตีว่าบิตคอยน์นั้นเป็นหนึ่งในสาเหตุที่ทำให้โลกร้อน จากการขุดบิตคอยน์ รวมทั้งยังเคยให้คำมั่นกับนักลงทุนว่าจะไม่ขายเด็ดขาดแม้ราคาจะเคยขึ้นไปแตะระดับ 7 หมื่นดอลลาร์ในเดือน พ.ย. ที่ผ่านมา โดยปัจจุบัน ราคาบิตคอยน์ร่วงลงมาอยู่ที่ 23,000 ดอลลาร์สหรัฐต่อเหรียญฯ